Sápmelaččat Aláskkas

1898 vulge badjelaš čuođi sápmelačča dámppa mielde AláskaiJernsletten, Johan, Snorra lohkangirji, Universitetsforlaget 1984. Dat bukte bohccuid dohko ja galge oahpahit báikki olbmuide boazodollui. Aláskalaččaid birgenláhki lei ovdal eanas bivdu. Sii bivde njuorjju, fállá ja moršša. 1894 háliidišgođii USA: ráđđehus sámiid dohko vai boazodoallu šattai oassin Aláskka eallinlágis. Bargošiehtadusa mielde galge sámit orrut golbma jagi AláskkasNRK Sápmi, Ámerihkkáreivvet eaŋgalasgillii 2014-02-27https://www.nrk.no/sapmi/amerihkkareivvet-ea_galasgillii-1.11573404. Sii ožžo bálkká, orrunsaji, biepmu ja eará nai dárbbašlaš bálvalusaid.  

Eanas oassi máhcce gal ruovttoluotta Sápmái, muhto soapmásat báhce dohko ja ožžo mánáid. Sii barge bohccuiguin ja muhtimat álge maiddái gollerogginČálliidLágádus, Gudnejahttet Alaskasápmelaččaidhttps://web.archive.org/web/20200716083156/http://www.calliidlagadus.org/web/index.php?odas=104&giella1=sam. Daid maŋisboahttit ellet ain Aláskkas ja eará sajiin Amerihkás, muhto sámegiella ja sámekultuvra doppe lea oalát nohkan. Sámi gielladutki Pekka Sammallahti vulggii 1980-logus Aláskai ja sáhkkehalai daid maŋimus olbmuid main sámegiella lei eatnigiellan. Son báddii ja dokumenterii dan sámegiela mii doppe hubmojuvvuiPekka Sammallahti: Alaska Saami texts and commentary https://www.uaf.edu/danl/project-updates/pekka-sammallahti/.  

 Čáppagirjjálašvuođas 
ag Ove Johansen čállin girjeráidu Sjamanens rike (Sáivomáilbmi) muitala Ánde Rávná ja daid eará sámiid birra mat mátkkoštedje Aláskai. Girjjit leat čállojuvvon dárogillii ja guokte dain lea Rauna Magga Lukkari jorgalan sámegillii. 

 Gáldut 

Kategoriija:Sápmelaččat
Kategoriija:Alaska